  Майя Бывальцева Удмуртиысь биатлонистка Ульяна Кайшева 24-тӥ толшоре Швейцариысь Ленцерхайдеын IBU-лэн кубокезлэн куатетӥ люкетаз спринтын кыкетӥ луиз. Со сярысь Россиысь биатлонистъёслэн огазеяськонзылэн пресс-службаез ивортэ. Нылъёс 7,5 иськемез ыбылӥськон интые кык пол пырса ортчизы. Вормиз Россиысь Виктория Сливко, куинетӥ Германиысь Янина Хеттих луиз. Куиньназы нылъёс шонер ыбылӥськизы. Виктория Сливко (Россия) — 23:39.3 (0+0) Ульяна Кайшева (Россия) + 3.7 (0+0)  Янина Хеттих (Германия) + 30.4 (0+0) Можгаын вордскем Валерия Васнецова витетӥ луиз: + 1:09.1 (0+2) 26-тӥ толшоре нылъёс уйыса бызёнын ӵошатскозы.   Тодэ вайытом, Удмуртиысь биатлонист Александр Поварницын Россилэн сборноеныз Дуннелэн кубокезлэн куатетӥ люкетаз пыриськоз. Ӵошатсконъёс Италиысь Антхольцын 24-27 толшоре ортчозы. Тегъёс: Спорт Биатлон Удмуртия УльянаКайшева  